Șoșoacă evacuată din Parlamentul European; opoziția este acceptată, dar nu și mitocănia
Diana Iovanovici-Șoșoacă a fost ieri evacuată din Parlamentul European, instituție democratică unde opoziția este acceptată - dovadă că reprezentanții grupurilor politice de extremă dreaptă și-au susținut discursurile în ședința de plen în care s-a dezbătut candidatura Ursulei von der Leyen pentru funcția de președinte al Comisiei Europene -, dar mitocănia este ținută la ușă. Iar atunci când totuși reușește să se strecoare în Hemiciclul de la Strasbourg, așa cum a reușit Diana Șoșoacă cu voturile a 450.040 de cetățeni români - dintre care 30.000 din Diaspora -, există toate premisele să fie exclusă din sală.